Systém finančného riadenia štrukturálnych fondov a Kohézneho fondu na programové obdobie 2007 – 2013, verzia 4.1

1.	V časti 2 Základné definície a pojmy sa upravujú nasledovné definície:
27.	Národný projekt – individuálny projekt investičného alebo neinvestičného charakteru, ktorý realizuje vopred určený subjekt vzhľadom na jeho jedinečné postavenie a funkcie (napr. osoba podľa osobitného predpisu). Národný projekt je založený na realizácii aktivít a činností, ktoré vychádzajú z jasne stanovených regionálnych alebo národných politík alebo ktoré tieto politiky dopĺňajú. Národný projekt je viazaný na stratégiou definovanú v rámci príslušného operačného programu a realizovaný najmä s dôrazom na odstraňovanie regionálnych disparít, pričom rešpektuje územné a odvetvové aspekty rozvoja daného územia. Riadiaci orgán určí subjekt pre realizáciu národného projektu tak, aby bolo možné jasne preukázať, že činnosti, ktorých výsledkom je naplnenie stanovených cieľov národného projektu v príslušnej odvetvovej stratégii, zabezpečuje/realizuje určený subjekt na základe jedinečnej kompetencie definovanej národnou legislatívou. 
41.	Poskytnutie zálohovej platby prijímateľovi – poskytnutie finančných prostriedkov z výdavkov štátneho rozpočtu za zdroj EÚ a spolufinancovania štátneho rozpočtu prijímateľovi formou zálohovej platby pre projekty financované z ESF, resp. prijímateľovi -  štátnej rozpočtovej organizácii pre projekty financované z ESF, ERDF a Kohézneho fondu do výšky 40 % z relevantnej časti rozpočtu projektu po podpise zmluvy o poskytnutí nenávratného finančného príspevku a preukázaní prijímateľa o začatí realizácie projektu.
42.	Predfinancovanie - poskytnutie finančných prostriedkov prijímateľovi (okrem štátnej rozpočtovej organizácie) pri projektoch financovaných z ERDF a Kohézneho fondu, z výdavkov štátneho rozpočtu za zdroje ERDF, Kohézneho fondu a spolufinancovania štátneho rozpočtu na uhrádzanie záväzkov voči dodávateľovi/zhotoviteľovi na základe predloženia neuhradených účtovných dokladov vystavených dodávateľom/zhotoviteľom, ktoré prijímateľ predloží v lehote splatnosti. 

2.	V časti 3.3 Certifikačný orgán sa mení text v písmene f) na strane 11 nasledovne:
f)	poskytovanie výnimiek zo Systému finančného riadenia štrukturálnych fondov a Kohézneho fondu na programové obdobie 2007 – 2013 na základe oprávnených a riadne odôvodnených žiadostí orgánov zapojených do finančného riadenia adresovaných ministrovi financií. Pri posudzovaní každej z výnimiek certifikačný orgán dôsledne zváži ich dopad. Minister financií nebude poskytovať výnimky zo Systému finančného riadenia štrukturálnych fondov a Kohézneho fondu na programové obdobie 2007 – 2013 týkajúce sa nedodržiavania podmienok pre zúčtovanie zálohovej platby/predfinancovania;

3.	V časti 4.4.2 Platby z Európskej komisie v časti Zálohová platba z Európskej komisie sa mení text nasledovne:
Zálohová platba na operačný program je rozdelená na tri rozpočtové roky:
-	2 % z príspevku štrukturálneho fondu v roku 2007, 3 % v roku 2008 a 4 % v roku 2009;
-	2,5 % z príspevku Kohézneho fondu v roku 2007, 4 % v roku 2008 a 4 % v roku 2009.

4.	V časti 4.5 Platby na národnej úrovni sa doplnilo znenie nového bodu „Platby vo vzťahu certifikačný orgán – prijímateľ“ a došlo k prečíslovaniu bodov nasledovne:

4.5.3 Platby vo vzťahu certifikačný orgán – prijímateľ
Certifikačný orgán prostredníctvom Štátnej pokladnice prevádza prostriedky ERDF vedúcemu partnerovi po schválení žiadosti o platbu na základe zoznamu deklarovaných výdavkov predložených riadiacim orgánom v rámci Programu cezhraničnej spolupráce SR – ČR 2007 – 2013 (časť 4.8.5) výlučne  systémom refundácie.
Prostriedky ERDF sú z osobitného mimorozpočtového účtu MF SR prevedené na príslušný účet vedúceho partnera definovaný v zmluve o poskytnutí nenávratného finančného príspevku otvoreného v súlade s časťou 4.7.
4.5.4 Platby vo vzťahu platobná jednotka - prijímateľ
4.5.5 Platby vo vzťahu prijímateľ – dodávateľ/zhotoviteľ
4.5.6 Vysporiadanie finančných vzťahov

5.	V časti 4.5 Platby na národnej úrovni v bode 4.5.4 Platby vo vzťahu platobná jednotka – prijímateľ bolo upravené znenie textu v 6, 7 a 8 odseku v nasledovnom znení:
4.5.4 Platby vo vzťahu platobná jednotka - prijímateľ
Systém refundácie uplatňuje v prípade rozhodnutia riadiaceho orgánu po dohode s prijímateľom a v prípade záverečných platieb pri uplatnených systémoch predfinancovania, resp. zálohových platieb (s výnimkou systému zálohových platieb pre prijímateľov – štátne rozpočtové organizácie).
Systém predfinancovania sú oprávnení využiť prijímatelia (okrem štátnych rozpočtových organizácii) pre projekty financované z ERDF a Kohézneho fondu (časť 4.8.1).
Systém zálohových platieb sú oprávnení využiť prijímatelia pre projekty financované z ESF. Pre projekty prijímateľov - štátne rozpočtové organizácie sa využíva v rámci ESF, ERDF a Kohézneho fondu systém zálohových platieb (časť 4.8.3).
Prijímatelia v rámci Programu cezhraničnej spolupráce SR – ČR 2007 – 2013 sú oprávnení využívať prostriedky štátneho rozpočtu výlučne na spolufinancovanie.

6.	V  časti 4.5.5 Vysporiadanie finančných vzťahov (vo verzii 4.1 prečíslovaná na 4.5.6) bola odstránená nasledovná veta:
„Štruktúra kódov pre nezrovnalosti a finančné vysporiadanie je uvedená v prílohe 1.“

7.	V časti 4.7 Systém účtov bol upravený názov bodu 3. Účet (účty) prijímateľa - štátna rozpočtová organizácia nasledovne:
3. Účet (účty) prijímateľa - štátna rozpočtová organizácia (cieľ 1 a cieľ 2).

8.	 V časti 4.7 Systém účtov bolo doplnené znenie nového bodu „4. Účet (účty) prijímateľa - štátna rozpočtová organizácia (cieľ 3)“ a došlo k prečíslovaniu bodov nasledovne:
4. Účet (účty) prijímateľa - štátna rozpočtová organizácia (SR - ČR)
•	osobitný mimorozpočtový účet pre prostriedky EÚ a štátneho rozpočtu na spolufinancovanie vedený v Štátnej pokladnici, na ktorom sa operácie vykonávajú v súlade s § 10 zákona č. 291/2002 Z. Z. o Štátnej pokladnici a o zmene a doplnení niektorých zákonov v znení neskorších predpisov. Tento účet slúži na prijatie prostriedkov EÚ a prostriedkov štátneho rozpočtu na spolufinancovanie formou refundácie;
•	účet/účty nie sú úročené a sú vedené v EUR.

5. Účet (účty) prijímateľa - štátna príspevková organizácia a iné subjekty verejnej správy
6. Účet (účty) prijímateľa – vyšší územný celok (ďalej len „VÚC“)
7. Účet prijímateľa - obec
8. Účet prijímateľa - rozpočtová a príspevková organizácia v zriaďovacej pôsobnosti VÚC a obce
9. Účet prijímateľa - súkromný sektor vrátane mimovládnej organizácie
10. Účet prijímateľa – holdingový fond

9.	V časti 4.8.1 Systém predfinancovania je prvý a druhý odsek upravený nasledovne:
Vyplácanie prijímateľa (okrem štátnej rozpočtovej organizácie) pri projektoch financovaných z ERDF a Kohézneho fondu sa môže realizovať systémom predfinancovania alebo systémom refundácie (časť 4.8.4) v súlade s rozhodnutím riadiaceho orgánu v spolupráci s prijímateľom. 
Prijímateľ môže kombinovať uvedené systémy v závislosti od rozhodnutia riadiaceho orgánu stanoveného v zmluve o poskytnutí nenávratného finančného príspevku. Jednotlivé žiadosti o platbu môže prijímateľ predkladať len na jeden z uvedených systémov, tzn. že výdavky realizované z poskytnutého predfinancovania nemôže prijímateľ kombinovať s výdavkami uplatňovanými systémom refundácie v rámci jednej žiadosti o platbu. V takom prípade prijímateľ predkladá samostatne žiadosť o platbu (zúčtovanie predfinancovania) a samostatne žiadosť o platbu (refundácia). V prípade zmeny právnej subjektivity prijímateľa na typ, ktorý v zmysle časti 4.5.3 nie je oprávnený ďalej využívať systém predfinancovania, prijímateľovi nie sú poskytované žiadne platby až do zúčtovania poskytnutých predfinancovaní.

10.	V časti 4.8.2 Systém zálohových platieb je prvý a druhý odsek upravený nasledovne:
Vyplácanie prijímateľa pri projektoch financovaných z ESF okrem štátnej rozpočtovej organizácie (časť 4.8.3) sa môže realizovať systémom zálohových platieb alebo systémom refundácie (časť 4.8.4),v súlade s rozhodnutím riadiaceho orgánu v spolupráci s prijímateľom.
Prijímateľ môže kombinovať uvedené systémy v závislosti od rozhodnutia riadiaceho orgánu stanoveného v zmluve o poskytnutí nenávratného finančného príspevku. 
Riadiaci orgán môže stanoviť prísnejšie pravidlá pre zúčtovanie zálohových platieb ako tie, ktoré sú definované v Systéme finančného riadenia štrukturálnych fondov a Kohézneho fondu. 
Jednotlivé žiadosti o platbu môže prijímateľ predkladať len na jeden z uvedených systémov, tzn. že výdavky realizované z poskytnutých zálohových platieb nemôže prijímateľ kombinovať spolu s výdavkami uplatňovanými systémom refundácie v jednej žiadosti o platbu. V takom prípade prijímateľ predkladá samostatne žiadosť o platbu (zúčtovanie zálohovej platby) a samostatne žiadosť o platbu (refundáciu). V prípade zmeny právnej subjektivity prijímateľa na typ, ktorý v zmysle časti 4.5.3 nie je oprávnený ďalej využívať systém zálohových platieb, prijímateľovi nie sú poskytované žiadne platby až do zúčtovania poskytnutých zálohových platieb.

11.	V časti 4.8.2 Systém zálohových platieb v časti Etapa poskytovania zálohovej platby je prvý bod zmenený a upravený nasledovne:
1.	Prijímateľ po začatí realizácie projektu predkladá žiadosť o platbu (zálohovú platbu) v EUR riadiacemu orgánu v zmysle zmluvných podmienok, a to maximálne do výšky 40 %4 oprávnených výdavkov z prvých 12 mesiacov realizácie projektu z prostriedkov zodpovedajúcich podielu EÚ a štátneho rozpočtu na spolufinancovanie. 
Výška maximálnej zálohovej platby sa odvíja od nasledovného:
A.	Prvý ročný rozpočet projektu je známy
-	v prípade, ak plánovaná dĺžka realizácie projektu nepresahuje 12 mesiacov, výška zálohovej platby predstavuje maximálne 40 %4 oprávnených výdavkov zodpovedajúcich podielu prostriedkov EÚ a štátneho rozpočtu na spolufinancovanie;
-	v prípade, ak plánovaná dĺžka realizácie projektu presahuje 12 mesiacov a projekt začína v mesiaci január kalendárneho roka, výška zálohovej platby predstavuje maximálne 40 %4 oprávnených výdavkov prvého roka projektu zodpovedajúcich podielu prostriedkov EÚ a štátneho rozpočtu na spolufinancovanie;
-	v prípade projektov, ktorých realizácia začína v priebehu kalendárneho roka okrem mesiaca január, maximálna výška zálohovej platby sa vypočíta na základe nasledujúceho vzorca:

maximálna výška poskytnutej zálohovej platby				prvý ročný rozpočet projektu z prostriedkov zodpovedajúcich podielu EÚ a ŠR na spolufinancovanie			počet mesiacov realizácie projektu v prvom kalendárnom roku			nasledujúci ročný rozpočet projektu z prostriedkov zodpovedajúcich podielu EÚ a ŠR na spolufinancovanie		
	=	0,4* x	[		+ 	(12-		)x1/n 	x		]	
												
n = počet mesiacov realizácie projektu v nasledovnom roku
* = 0,5 v rámci operačného programu Vzdelávanie
B.	Prvý ročný rozpočet projektu nie je známy, je nulový, alebo veľmi nízky
Výška maximálnej zálohovej platby sa vypočíta nasledovne:
-	celková suma NFP/počet mesiacov realizácie projektu pripadajúca na počet mesiacov realizácie projektu v prvom roku jeho realizácie.

0,4  x	celková suma NFP	/	celkový počet mesiacov realizácie 	x	12	

12.	V časti 4.8.2 Systém zálohových platieb v časti Etapa poskytovania zálohovej platby je 9 bod upravený nasledovne:
9.	Prijímateľ je povinný poskytnutú zálohovú platbu priebežne zúčtovávať26, pričom najneskôr do 6 mesiacov odo dňa pripísania finančných prostriedkov na účte prijímateľa je povinný zúčtovať minimálne 50 % z poskytnutej zálohovej platby. V prípade nedodržania tejto podmienky je prijímateľ povinný bezodkladne, najneskôr do 5 pracovných dní od ukončenia uvedeného obdobia 6 mesiacov, vrátiť platobnej jednotke sumu nezúčtovaného rozdielu. V takom prípade sa o túto sumu zároveň znižuje výška nenávratného finančného príspevku.
Prijímateľ v rámci zúčtovania zálohovej platby na predpísanom formulári žiadosti o platbu (zúčtovanie zálohovej platby – príloha 3a) uvedie čerpanie podľa skupiny výdavkov v zmluve o poskytnutí nenávratného finančného príspevku. Riadiacemu orgánu spolu s formulárom žiadosti o platbu predkladá aj účtovné doklady - minimálne jeden rovnopis originálu alebo kópiu12 faktúry, prípadne dokladu rovnocennej dôkaznej hodnoty. Ďalší rovnopis originálu účtovného dokladu si ponecháva prijímateľ. V prípade predloženia kópie účtovného dokladu prijímateľom, táto je overená pečiatkou13 a podpisom štatutárneho orgánu prijímateľa. Prijímateľ rovnako predkladá výpis z bankového účtu (originál alebo kópiu overenú pečiatkou a podpisom štatutárneho orgánu prijímateľa) potvrdzujúci príjem prostriedkov EÚ a štátneho rozpočtu na spolufinancovanie a výpis z účtu potvrdzujúci skutočné uhradenie účtovných dokladov dodávateľovi/zhotoviteľovi. 

13.	V časti 4.8.2 Systém zálohových platieb v časti Etapa poskytovania zálohovej platby je 16 bod upravený nasledovne:
16. Prijímateľ je oprávnený požiadať o ďalšiu zálohovú platbu najskôr súčasne s podaním žiadosti o platbu (zúčtovanie zálohovej platby). Riadiaci orgán prostredníctvom platobnej jednotky zabezpečí úhradu finančných prostriedkov na základe žiadosti o platbu (poskytnutie zálohovej platby) až po schválení predloženej žiadosti o platbu (zúčtovanie zálohovej platby) certifikačným orgánom v rámci súhrnnej žiadosti o platbu. Riadiaci orgán v úzkej spolupráci s platobnou jednotkou zodpovedá za stanovenie postupu, ktorý má zabrániť neoprávnenému vyplateniu zálohovej platby prijímateľovi.

14.	V časti 4.8.2 Systém zálohových platieb v časti Etapa poskytovania zálohovej platby je doplnený nový bod 17 v nasledovnom znení:
17.	V prípade, ak predchádzajúca zálohová platba nebola poskytnutá v maximálnej možnej výške, prijímateľ môže požiadať o ďalšiu zálohovú platbu vo výške súčtu certifikačným orgánom schválených finančných prostriedkov EÚ a štátneho rozpočtu na spolufinancovanie a sumy rovnajúcej sa rozdielu maximálnej výšky zálohovej platby a predchádzajúcej poskytnutej zálohovej platby. Súčet týchto prostriedkov, a teda výška poskytnutej zálohovej platby, je maximálne 40 %4  relevantnej časti rozpočtu projektu.

15.	V časti 4.8.2 Systém zálohových platieb v časti Etapa poskytovania zálohovej platby je pôvodný bod 17 prečíslovaný na bod 18 v nasledovnom znení:
18.	Každá nasledovná zálohová platba sa poskytuje a zúčtováva obdobným spôsobom v zmysle bodov 2. -15. Zálohové platby sa týmto spôsobom poskytujú až do momentu dosiahnutia maximálne 95 % oprávnených výdavkov na projekt s výnimkou prípadov, keď bola suma znížená riadiacim orgánom.

16.	 V časti 4.8.3 Systém zálohových platieb pre prijímateľov – štátne rozpočtové organizácie je prvý odsek upravený nasledovne:
Vyplácanie prijímateľa - štátnej rozpočtovej organizácie pri projektoch financovaných z ERDF, ESF a Kohézneho fondu sa môže realizovať systémom zálohových platieb alebo systémom refundácie (časť 4.8.4) v súlade s rozhodnutím riadiaceho orgánu v spolupráci s prijímateľom. Prijímateľ môže kombinovať uvedené systémy v závislosti od rozhodnutia riadiaceho orgánu stanoveného v zmluve o poskytnutí nenávratného finančného príspevku. Riadiaci orgán môže stanoviť prísnejšie pravidlá pre zúčtovanie zálohových platieb ako tie, ktoré sú definované v Systéme finančného riadenia štrukturálnych fondov a Kohézneho fondu. Jednotlivé žiadosti o platbu môže prijímateľ predkladať len na jeden z uvedených systémov, tzn. že výdavky realizované z poskytnutých zálohových platieb nemôže prijímateľ kombinovať spolu s výdavkami uplatňovanými systémom refundácie v jednej žiadosti o platbu. V takom prípade prijímateľ predkladá samostatne žiadosť o platbu (zúčtovanie zálohovej platby) a samostatne žiadosť o platbu (refundácia). V prípade zmeny právnej subjektivity prijímateľa na typ, ktorý v zmysle časti 4.5.3 nie je oprávnený ďalej využívať systém zálohových platieb, prijímateľovi nie sú poskytované žiadne platby až do zúčtovania poskytnutých zálohových platieb. 

17.	 V časti 4.8.3 Systém zálohových platieb pre prijímateľov – štátne rozpočtové organizácie je prvý bod zmenený a upravený nasledovne:
1.	Prijímateľ po začatí realizácie projektu predkladá žiadosť o platbu (zálohovú platbu) v EUR riadiacemu orgánu v zmysle zmluvných podmienok, a to maximálne do výšky 40 %4 oprávnených výdavkov z prvých 12 mesiacov realizácie projektu z prostriedkov zodpovedajúcich podielu EÚ a štátneho rozpočtu na spolufinancovanie. 
Výška maximálnej zálohovej platby sa odvíja od nasledovného:
A.	Prvý ročný rozpočet projektu je známy
-	v prípade, ak plánovaná dĺžka realizácie projektu nepresahuje 12 mesiacov, výška zálohovej platby predstavuje maximálne 40 %4 oprávnených výdavkov projektu zodpovedajúcich podielu prostriedkov EÚ a štátneho rozpočtu na spolufinancovanie;
-	v prípade, ak plánovaná dĺžka realizácie projektu presahuje 12 mesiacov a projekt začína v mesiaci január kalendárneho roka, výška zálohovej platby predstavuje maximálne 40 %4 oprávnených výdavkov prvého roka projektu zodpovedajúcich podielu prostriedkov EÚ a štátneho rozpočtu na spolufinancovanie;
-	v prípade projektov, ktorých realizácia začína v priebehu kalendárneho roka okrem mesiaca január, maximálna výška zálohovej platby sa vypočíta na základe nasledujúceho vzorca:

maximálna výška poskytnutej zálohovej platby				prvý ročný rozpočet projektu z prostriedkov zodpovedajúcich podielu EÚ a ŠR na spolufinancovanie			počet mesiacov realizácie projektu v prvom kalendárnom roku			nasledujúci ročný rozpočet projektu z prostriedkov zodpovedajúcich podielu EÚ a ŠR na spolufinancovanie		
	=	0,4* x	[		+ 	(12 -		)x1/n 	x		]	
												
n = počet mesiacov realizácie projektu v nasledovnom roku
* = 0,5 v rámci Operačného programu Vzdelávanie 
B.	Prvý ročný rozpočet projektu nie je známy, je nulový, alebo veľmi nízky
Výška maximálnej zálohovej platby sa vypočíta nasledovne:
-	celková suma NFP/počet mesiacov realizácie projektu pripadajúca na počet mesiacov realizácie projektu v prvom roku jeho realizácie.

0,4  x	celková suma NFP	/	celkový počet mesiacov realizácie 	x	12	

18.	 V časti 4.8.3 Systém zálohových platieb pre prijímateľov – štátne rozpočtové organizácie je 9 bod upravený nasledovne:
9.	Prijímateľ je povinný poskytnutú zálohovú platbu priebežne zúčtovávať26, pričom najneskôr do 6 mesiacov odo dňa aktivácie rozpočtového opatrenia je povinný zúčtovať minimálne 50 % z poskytnutej zálohovej platby. V prípade nedodržania tejto podmienky je prijímateľ povinný bezodkladne, najneskôr do 5 pracovných dní od ukončenia uvedeného obdobia 6 mesiacov, vrátiť platobnej jednotke sumu nezúčtovaného rozdielu. V takom prípade sa o túto sumu zároveň znižuje výška nenávratného finančného príspevku.
Prijímateľ v rámci zúčtovania zálohovej platby na predpísanom formulári žiadosti o platbu (zúčtovanie zálohovej platby – príloha 3a) uvedie čerpanie podľa rozpočtovej klasifikácie. Riadiacemu orgánu spolu s formulárom žiadosti o platbu predkladá aj účtovné doklady – minimálne jeden rovnopis originálu alebo kópie12 faktúry, prípadne dokladu rovnocennej dôkaznej hodnoty. Ďalší rovnopis originálu účtovného dokladu si ponecháva prijímateľ. V prípade predloženia kópie účtovného dokladu prijímateľom, musí byť kópia overená pečiatkou13a podpisom štatutárneho orgánu prijímateľa. Ak je prijímateľ zároveň aj riadiacim orgánom, platobnou jednotkou, certifikačným orgánom, orgánom auditu, resp. iným orgánom, zodpovedným za riadenie, kontrolu a implementáciu štrukturálnych fondov a Kohézneho fondu, štatutárny orgán v takom prípade môže byť zastúpený určeným zamestnancom príslušného subjektu. Prijímateľ rovnako predkladá výpis z bankového účtu (originál alebo kópiu overenú pečiatkou a podpisom štatutárneho orgánu prijímateľa) potvrdzujúci skutočné uhradenie účtovných dokladov dodávateľovi/zhotoviteľovi. 

19.	V časti 4.8.3 Systém zálohových platieb pre prijímateľov – štátne rozpočtové organizácie je 16 bod upravený nasledovne:
16.	Prijímateľ je oprávnený požiadať o ďalšiu zálohovú platbu najskôr súčasne s podaním žiadosti o platbu (zúčtovanie zálohovej platby). Riadiaci orgán prostredníctvom platobnej jednotky zabezpečí úhradu finančných prostriedkov na základe žiadosti o platbu (poskytnutie zálohovej platby) až po schválení predloženej žiadosti o platbu (zúčtovanie zálohovej platby) certifikačným orgánom v rámci súhrnnej žiadosti o platbu. Riadiaci orgán v úzkej spolupráci s platobnou jednotkou zodpovedá za stanovenie postupu, ktorý má zabrániť neoprávnenému vyplateniu zálohovej platby prijímateľovi.

20.	V časti 4.8.3 Systém zálohových platieb pre prijímateľov – štátne rozpočtové organizácie je doplnený nový bod 17 v nasledovnom znení:
17.	V prípade, ak predchádzajúca zálohová platba nebola poskytnutá v maximálnej možnej výške, prijímateľ môže požiadať o ďalšiu zálohovú platbu vo výške súčtu certifikačným orgánom schválených prostriedkov EÚ a štátneho rozpočtu na spolufinancovanie a sumy rovnajúcej sa rozdielu maximálnej výšky zálohovej platby a predchádzajúcej poskytnutej zálohovej platby. Súčet týchto prostriedkov, a teda výška poskytnutej zálohovej platby je maximálne 40 %4 relevantnej časti rozpočtu projektu.

21.	V časti 4.8.3 Systém zálohových platieb pre prijímateľov – štátne rozpočtové organizácie je pôvodný bod 7 prečíslovaný na bod 18 v nasledovnom znení:
18.	Každá nasledovná zálohová platba sa realizuje obdobným spôsobom v zmysle bodov 2. – 16. Zálohové platby sa týmto spôsobom poskytujú až do momentu ukončenia realizácie projektu. Po poskytnutí poslednej zálohovej platby na projekt je prijímateľ povinný zúčtovať celý zostatok nenávratného finančného príspevku, a to najneskôr do 3 kalendárnych mesiacov od ukončenia realizácie projektu. Nezúčtovaný rozdiel zálohovej platby je prijímateľ povinný vrátiť platobnej jednotke na základe vzájomnej komunikácie s riadiacim orgánom. Prijímateľ predloží riadiacemu orgánu oznámenie o vysporiadaní finančných vzťahov a poslednú žiadosť o platbu (zúčtovanie zálohovej platby), ktorá plní funkciu záverečnej žiadosti o platbu.

22.	Vložené aktualizované prílohy pod poradovým číslom 1, 14a, 14b, 14c, 14d, 15a,15c, 15d, 19a, 19b.